Heino Kuivjõgi

Heino Kuivjõgi (12. mai 1915 Lümanda vald, Saaremaa – 4. november 1987 Tallinn) oli Eesti sõjaväelane (nooremleitnant) ja purjetaja ning selle harrastuse innustaja kirjanikuna. Teenis Aegna saare komandantuuris. Spordiselts Kalevi auliige aastast 1971.allikas: ESS Kalev veeb
url: http://www.eestikalev.ee./index.php?mid=88

Ta lõpetas 1934. aastal Saaremaa ÜhisgümnaasiumiVilistlased. Kuressaare Hariduse Kooli veebisait. ja 1940. aastal sõjakooli mereväeohvitserina.

Purjetamist hakkas harrastama gümnaasiumipäevil Saaremaa Merispordi Seltsis. Alates 1935. aastast teenis sõjalaevadel. 1941. aastal mobiliseeriti ta Punaarmeesse, kus võttis suurtükiväe pataljonikomandörina osa Teisest maailmasõjast. Aastatel 1946–1950 oli ta Vabatahtliku Jahtklubi ülem ja ühtlasi treener ning 1952–1978 Tallinna Spordilaevade Eksperimentaaltehases tsehhiülem. Kuulus Purjespordiföderatsiooni presiidiumi ja juhtis alates 1963. aastast föderatsiooni kohtunikekogu, tegutses regattidel ka peakohtunikuna. Osales 1980. aasta olümpiamängude purjeregatil eksperdina. 

Heino Kuivjõgi oli Muhu väina regati algatajaid. Ta on teinud kaastööd ajakirjale Kehakultuur ja Spordilehele ning olnud üks mereleksikoni autoreid. 

Alates 1972. aastast oli ta spordiseltsi Kalev auliige.

 Teosed 
 1965 "Pagisid meie purjedes"

 1966 "Väikemees hakkab purjetama" - Optimist ja laste purjetamine
 1976 "Spordi kuulsuseks" (üks autoreid)

 1979 "Rahvaregattidest olümpiaregatini: purjetamisest Tallinnas läbi sajandi" 
 Des régates populaires aux régates olympiques
 From folk regattas to the olympics
 Kansanregatoista olümpiaregattaan : purjehduksesta Tallinnassa vuosisadan ajan
 Von Volksregatten zur Olympischen

Isiklikku
Tema abikaasa oli helirežissöör Asta Kuivjõgi.

Viited

Välislingid


Kategooria:Aegna Komandantuuri koosseis
Kategooria:Allveelaeva Lembit meeskonnaliikmed
Kategooria:Eesti purjetajad
Kategooria:Eesti jääpurjetajad
Kategooria:Kalevi auliikmed
Kategooria:8. Eesti Laskurkorpuse koosseis
Kategooria:Metsakalmistule maetud
Kategooria:Sündinud 1915
Kategooria:Surnud 1987